ย่านชุมชนเก่า: ชุมชนบ้านนาซ่าว
ที่อยู่: ตำบลนาซ่าว อำเภอเชียงคาน จังหวัดเลย ภาคตะวันออกเฉียงเหนือ
ลักษณะสำคัญ: ชุมชนบ้านนาซ่าว เป็นชุมชนชนบทที่มีนาข้าว ป่า มีเป็นแหล่งต้นน้ำและลำห้วยหลายสายไหลผ่านหมู่บ้าน ชุมชนพักอาศัยแบบชนบท ประชาชนในชุมชนส่วนใหญ่ประกอบอาชีพทางด้านการเกษตรเป็นหลัก ได้แก่ การทำนา รองลงมา คือ อาชีพรับจ้างและรับราชการ โดยในชุมชนมีการทำหัตถกรรมเครื่องจักสานเป็นอาชีพเสริม เพื่อเพิ่มรายได้ให้กับครอบครัว ลักษณะสังคมภายในชุมชนยังคงมีวิถีชีวิตแบบชนบทที่มีความเกี่ยวข้องกับอาชีพเกษตรกรรมและสิ่งศักดิ์สิทธิ์ในชุมชน เป็นชุมชนกลุ่มชาติพันธุ์ผู้ไท ที่มีอัตลักษณ์โดดเด่นเรื่องวัฒนธรรม มีขนบธรรมเนียม ประเพณี และวิถีชีวิตแสดงถึงความเป็นผู้ไทที่โดดเด่น